L 20/4 Az Európai Unió Hivatalos Lapja 2015.1.27. A TANÁCS (EU) 2015/109 VÉGREHAJTÁSI RENDELETE (2015. január 26.) az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet végrehajtásáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló, 2005. április 12-i 560/2005/EK tanácsi rendeletre () és különösen annak 11a. cikke (1) bekezdésére, mivel: (1) — A Tanács 2005. április 12-én elfogadta az 560/2005/EK rendeletet. (2) — Az ENSZ Biztonsági Tanácsának az Elefántcsontpartra vonatkozó 1572 (2004) sz. határozata alapján létrehozott szankcióbizottság 2014. november 20-án egy személyt törölt az említett határozat 9-12. pontjában foglalt intézkedések hatálya alá tartozó személyek jegyzékéből. (3) — A korlátozó intézkedések hatálya alá tartozó személyeknek az 560/2005/EK rendelet I. mellékletében foglalt jegyzékét ezért ennek megfelelően módosítani kell, ELFOGADTA EZT A RENDELETET: 1. cikk Az 560/20035/EK rendelet I. melléklete az e rendelet mellékletében foglaltak szerint módosul. 2. cikk Ez a rendelet az Európai Unió Hivatalos Lapjában való kihirdetésének napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2015. január 26-án. a Tanács részéről az elnök J. DÜKLAVS () HLL95., 2005.4.14., 1. o.